**Altarul Limbii Române**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doamnă-ți spun și-ți spun crăiasă

că nu-i alta mai frumoasă

domnișoară-ți zic virgină

asta-i zău Limba Română

N-am s-o caut cum să caut

dulce doină vrăjit flaut

dintre toate cu respect

îmi arată drumul drept

Arde totul ard și eu

însă focu-i Dumnezeu

pe-acest rug preavorbitor

arde Doamne un popor

Limbă care ne seduce

să ne odihnim pe cruce

Costel Zăgan, CEZEISME II